Kreeka eelmine parempoolne valitsus valetas riigi eelarvepuudujäägi suuruse kohta. See ei olnud mitte 3,7 protsenti sisemajanduse koguproduktist, vaid 13,6 protsenti. Ning nüüd paistab, et Hispaanias, Iirimaal, Itaalias ja Portugalis on majandusega asjad niisama halvad kui Kreekas. Põhjus miks euro on kaotanud 20 protsenti oma väärtusest viimase mõne kuu jooksul. Mõnedsajad  miljardid toetusi teistele vaaruvatele Euroopa riikidele, nagu meie endi [USA] toetused, on ainult hävingut edasi lükanud. Põhjus miks USA aktsiaturg on vabalanguses ning kulla hind kerkib kiiresti. Ameerika pankadel ei ole probleemseid positsioone Kreekas, aga Kreeka, nagu enamik majandusteadlasi möönavad, on alles algus. Wall Street on teinud suuri investeeringuid teistesse Euroopa riikidesse ja kui kokkukukkumine algab, siis kolisevad ja pragunevad meie enda majanduse alussambad niisama valjusti kui kollaps  Ateenas. Korporatiivsed ülemisandad nõuavad, et ka meie rakendaksime meeletut kontrolli ja kärpeid või vastasel juhul näeme krediidi kokkukuivamist. Neil on raha ja võim, et meile haiget teha. Saab olema rohkem töötust, rohkem isiklikke ja ärilisi pankrotte, rohkem probleeme hüpoteeklaenudega ja rohkem inimeste viletsust. Ja korporatiivne riik, hoolimata nendest kannatustest, surub meid jätkuvalt üha sügavamale võlgadesse, et sõda pidada. See kasutab hirmu, et hoida meid passiivsetena. Meid kurnatakse ära  sisemiselt. Meie majandus on niisama mäda kui Kreeka majandus. Ka meie laename iga päev miljardeid, et pinnal püsida. Ka meil on vapustav puudujääk, mida pole võimalik mitte kunagi tagasi maksta. Pange tähele Euroopa juhtide hirmutavat retoorikat.